ועדת הכלכלה, כנסת 20, פרוטוקול מספר 456, 2017-02-28 11:00

איתן כבל: בוקר טוב.

איתן כבל: אני מתכבד לפתוח את ישיבת ועדת הכלכלה.

איתן כבל: גברתי מנהלת הוועדה, היועצים המשפטיים, דובר.

איתן כבל: חבר הכנסת סמוטריץ', תראה כמה התכנסו לכבודך.

איתן כבל: הנושא שמונח לנו על סדר היום: הצעת חוק הגנת הצרכן (תיקון – עוסק שאינו ספק), התשע"ז-2016, של חברי הכנסת בצלאל סמוטריץ', אמיר אוחנה, יעקב מרגי, איתן כבל, שולי מועלם רפאלי, דוד אמסלם ורועי פולקמן.

איתן כבל: זאת הפעם האחרונה שאני מקריא את הרשימה.

איתן כבל: ברשותכם, אני רוצה לומר כמה מילים לפני שאנחנו נכנסים פנימה.

איתן כבל: הצעת החוק הזאת היא הצעה חשובה.

איתן כבל: אני אומר גם לחבר הכנסת סמוטריץ' וגם לנציגי משרדי הנסיעות – צריך לקחת אותה – אני לא אומר "בפרופורציות".

איתן כבל: זאת לא מילה שהייתי רוצה להשתמש בה לאירוע הזה, אבל במינון הנכון.

איתן כבל: שנית, אני רוצה להזכיר שאחד הדברים שמתחברים לי מאוד להצעת החוק הזאת – ואת זוכרת את זה, חנה – דרך אגב, מי שפנה אלי בעניין הזה זה גיא מערוץ 10 – זאת הצעת חוק שנוגעת לביטול טיסות.

איתן כבל: אני גם דיברתי איתך, חני סובול, בעניין הזה.

איתן כבל: חבר הכנסת סמוטריץ', זה מתחבר לעניין הזה כי אחד הדברים שמצאתי ובדקתי שכשאתה מבקש לבטל טיסה היא יותר זולה מאשר אם אתה מבקש להעביר את אותו כרטיס לחבר או לבן משפחה.

איתן כבל: קורה לנו יותר מפעם אחת שבנסיבות כאלה ואחרות אתה לא יכול לטוס.

איתן כבל: זה קורה לכל אחד מאתנו, ואז אני מבקש להעביר את הכרטיס לאח שלי, לרעייתי, לבת שלי, ומסתבר שהעלות של ההעברה היא אף יותר גבוהה מעלות הביטול.

איתן כבל: הכנתי הצעת חוק ובאתי בדברים גם איתכם, וגם שוחחתי עם חני סובול; ואמרתם לי שאחת הבעיות הגדולות היא שאנחנו מוצאים את עצמנו שהבעיה הגדולה היא לא רק החברות הישראליות שאיתן נניח הצלחתם להגיע להבנה ולהסדרה, אלא לכל חברות התעופה בעולם שזה הנוהג שם.

איתן כבל: דרך אגב, לא נחה דעתי עדיין בעניין הזה, כי אני חושב שבשכל ישר כשאנחנו מדברים על העברת כרטיס טיסה צריך לתת לזה הסבר הרבה יותר מעמיק ורציני ממה שאני מצליח לקבל עד היום.

איתן כבל: גם ראוי לברר את זה בכלים הבין-לאומיים כשאתם עומדים מול גורמים נוספים.

איתן כבל: אבל נתחיל מההתחלה.

איתן כבל: חבר הכנסת סמוטריץ', בבקשה, פתח בדבריך ויאירו דבריך.

בצלאל סמוטריץ': בוקר טוב, אדוני, המשתתפים.

בצלאל סמוטריץ': תודה על הדיון, תודה רבה לכל הגורמים שעשו כאן

בצלאל סמוטריץ': הרבה מאוד עבודה מאחורי הקלעים כדי להגיע לנוסח כמעט מוסכם שהוא כנראה טוב יותר מהנוסח שאנחנו הנחנו בהתחלה על שולחן הכנסת – כך טבעם של דברים.

בצלאל סמוטריץ': אדוני, אתה קראת את שמות המציעים, ואני חושב שדווקא בהצעת החוק הזאת זה היה מאוד נכון – ואני אמרתי את זה גם במליאה כשהעלינו את הצעת החוק הזאת לקריאה טרומית – שאני חושב שאלה חברי כנסת אמיצים שחתמו על חוק שלכאורה במבט ראשון הוא לא פופולרי כי הוא כאילו נגד הצרכן.

בצלאל סמוטריץ': אני חושב שהוא לטובת הצרכן.

בצלאל סמוטריץ': זה יאפשר למכור חבילות זולות יותר וטובות יותר גם לסוכני הנסיעות ולא רק למי שמכיר את נפלאות האינטרנט ויודע לעשות את זה בעצמו.

בצלאל סמוטריץ': אבל הוא גם חוק אמיתי וצודק.

בצלאל סמוטריץ': אנחנו מאוד רוצים לדאוג להגנת הצרכן, אבל אין סיבה בעולם לפטור את הצרכן – וברוך ה', גם אנשי הגנת הצרכן הבינו את העניין הזה – אם במקומו מישהו אחר צריך לשלם את זה.

בצלאל סמוטריץ': ואני חושב שהגענו כאן למנגנון נכון וטוב בעקבות אותה הידברות פרודוקטיבית שנתנו כולם.

בצלאל סמוטריץ': מטרידות אותי שתי נקודות בחוק - -

איתן כבל: לפני שתהיה מוטרד תציג את החוק.

בצלאל סמוטריץ': בסדר, אני אציג אותו בקווים כלליים.

בצלאל סמוטריץ': חוק הגנת הצרכן קובע קביעה מאוד נכונה וטובה שנועדה להגן על הצרכן לגבי דמי ביטול מקסימליים, כמובן בתנאים מסוימים ובסוגים מסוימים של עסקאות ולוחות זמנים.

בצלאל סמוטריץ': קורה שאנחנו מזמינים איזשהו מוצר או שירות, ואחר כך מתחרטים.

בצלאל סמוטריץ': אין סיבה בעולם לעשוק אותנו ולקחת לנו סכומים מטורפים אז זה או 5% או מאה שקלים, הנמוך ביניהם – אם אני לא טועה.

בצלאל סמוטריץ': דא עקא שהתעוררה בעיה שכשמישהו מזמין שירות ממישהו בארץ, אבל אותו גורם בארץ מזמין את השירות הזה מגורם חוץ.

בצלאל סמוטריץ': גורם החוץ לא כפוף לחוק הישראלי.

בצלאל סמוטריץ': מה שקורה במצב כזה הוא שהגורם המתווך, הסוכן, במקרה של ביטול יכול להיות חשוף לתנאי ביטול אחרים בכלל.

בצלאל סמוטריץ': לפעמים הוא ישלם את כל עלות העסקה, לפעמים הוא ישלם 50% מעלות העסקה.

בצלאל סמוטריץ': הוא עצמו לא יכול לגבות מהלקוח הישראלי את מה שהוא שילם כיוון שהוא כפוף לדין הישראלי שקובע לו תקרת דמי ביטול מקסימליים, ואז יוצא שהוא מפסיד.

בצלאל סמוטריץ': את הדבר הזה צריך לתקן.

בצלאל סמוטריץ': צריך לייצר מצב שבו, כמובן, כל עוד אנחנו מדברים על גופים שכפופים לחוק הישראלי, כל השרשרת כפופים לחוק הישראלי, ואלה דמי הביטול המקסימליים.

בצלאל סמוטריץ': אבל כאשר אותו אדם מזמין את השירות מגורם חוץ שלא כפוף לדמי הביטול הישראליים, אז מי שבסוף יצטרך לשלם את דמי הביטול הללו יהיה הלקוח ולא אותו גורם מתווך שנמצא באמצע, ובתנאי – וזה משהו שלא מספיק מחודד כאן – שהוא יודיע על כך מראש בצורה בולטת וברורה, לא בכוכבית למטה בתחתית השוליים במסמך של שלושה עמודים, אלא הלקוח הישראלי יידע שהוא קונה מוצר שהחוק הישראלי לא חל עליו בהקשר הזה, והוא יודע בדיוק מה יהיו דמי הביטול ככל שהוא יבטל בכל אחת מהתחנות.

בצלאל סמוטריץ': ואז, לדעתי, אף אחד לא מפסיד.

בצלאל סמוטריץ': הלקוח הישראלי יודע מראש לאן הוא נכנס.

בצלאל סמוטריץ': כתוצאה מזה, לפי מה שהוברר לנו במהלך הדיון, יהיו חבילות ודברים נוספים זולים שאותם סוכני נסיעות יוכלו לתת לצרכן הישראלי, מה שהם לא יכולים לתת כרגע כי הם לא יכולים לקחת על עצמם את הסיכון של דמי הביטול.

בצלאל סמוטריץ': זה נראה לנו דבר שהוא גם צודק וגם נכון כלכלית לכל הצדדים.

בצלאל סמוטריץ': עוד דבר אחד – מה שהשתנה מההצעה המקורית למה שמונח לנו על השולחן בעקבות הדיונים החשובים זה שדייקנו בדיוק באלו מקרים נכון שהדבר הזה יחול באלו מקרים נכון שהוא לא יחול כדי לשמור על העיקרון שאמרנו עכשיו.

בצלאל סמוטריץ': עד כמה שרק ניתן שומרים על דמי הביטול המקסימליים, ואיפה שזה בלתי אפשרי לא נגלגל את העלות על הסוכן המתווך.

בצלאל סמוטריץ': עד כאן דברי.

בצלאל סמוטריץ': אחר כך אני רוצה שוב עוד כמה נקודות קטנות כשתגיד שזה מתאים.

איתן כבל: תודה, חבר הכנסת סמוטריץ'.

איתן כבל: אנחנו נעשה סבב קצר בעניין הזה.

איתן כבל: לפני שאני שומע את עמדת משרד המשפטים שהיא מאוד חשובה בעניין הזה, אנחנו נאפשר קודם כול לחני סובול, שאתם אלה שהחוק אמור לתקן את העוול עבורכם.

איתן כבל: ברשותך, בבקשה.

<חני סובול: אני מנכ"לית התאחדות משרדי הנסיעות.

<חני סובול: תודה רבה על הדיון החשוב הזה ותודה רבה לכל מי שעזר ותמך בזה עד שהגענו עד הלום.

<חני סובול: חוק הגנת הצרכן הוא חוק מבורך, אלא שיש בו כמה עיוותים, והוא חוקק לפני הרבה מאוד שנים, ובינתיים הזמן והטכנולוגיה עשו את שלהם.

<חני סובול: בעבר כשלא היו כמעט רכישות באמצעות האינטרנט, ובטח עידן השמיים הפתוחים לא היה כאן, אז הוא היה נכון לאותה עת.

<חני סובול: מאוד נכון ומתבקש לעשות את השינוי שאנחנו מבקשים.

<חני סובול: ביקשנו לעשות שינוי הרבה יותר רחב, ואני אתייחס לבקשה הרווחה יותר לעומת זאת שהגיעה לשולחן הזה.

<חני סובול: מה שחשוב לראות כאן זה שנכון שאנחנו דואגים לציבור סוכני הנסיעות, אבל אנחנו דואגים לא פחות ללקוחות שלנו.

<חני סובול: כרגע יש כאן אי סימטריה מאוד ברורה של לקוחות שהם בדרך כלל חזקים יותר.

<חני סובול: יש להם היכולת לקרוא שפה אחרת, והם יכולים להוזיל את עלויות הנסיעה שלהם לחו"ל כי הם כי נכנסים לאתרים כמו "בוקינג" ו"אקספדיה" ולכל מיני אתרים נוספים, והם קונים מוצרים שאינם ניתנים להחזרה.

<חני סובול: לכן הם מוזילים לעצמם בצורה משמעותית את עלויות הטיסה, הלינה וכל השירותים האחרים כמו הופעות בחו"ל אפילו, שנעשה מאוד נפוץ; לעומת אוכלוסיות אחרות שהנגישות לאינטרנט אינה ביכולתם, ואז הם פונים לסוכן הנסיעות, והוא נדרש לקנות את אותם מוצרים או שהוא לא נותן להם בכלל את המוצרים האלה כי הוא לא רוצה לקחת על עצמו את הסיכון, ואז הוא נותן להם מוצרים שהם בהכרח הרבה יותר יקרים וגם נחותים.

<חני סובול: אז בעצם הצעת החוק הזה יוצרת מגוון ומחיר טוב יותר לצרכן; היא מאפשרת שוויון בין הלקוחות; היא פותחת את השוק לתחרות אמתית כי כרגע יש תחרות רק לפלח מסוים באוכלוסייה; והיא עדיין לא מתקנת עיוותים של מיסוי, כי כשאנחנו רוכשים בחברות או-ליין אין לנו יכולת החזרה, וכשאנחנו רוכשים בחברות און ליין ישראליות, כמו באתרים של "איסתא", "אשת טורס", "דיזנהויז" – כל החברות שמנסות למצוא את לחמן בתוך מדינת ישראל – אלה מחויבות לשלם מע"מ ומס הכנסה.

איתן כבל: חני, החוק כבר מונח לפנינו.

איתן כבל: את לא צריכה לחזק אותנו.

איתן כבל: אני רוצה שתשימי את הדגש - -

<חני סובול: אני אגיד איפה הבעייתיות של החוק הזה.

<חני סובול: החוק הזה לא מטפל בטיסות שיוצאות מישראל.

<חני סובול: יש פה פלח נרחב מאוד של כל טיסות ה-Low cost.

<חני סובול: אנחנו יודעים שטיסות low cost לא ניתנות להחזרה.

<חני סובול: רוכשים אותן בעיקר און-ליין, וכך כשסוכן רוצה לרכוש עבור הלקוחות שלו טיסות low cost החוק הזה לא מאפשר את היכולת הזאת.

<חני סובול: הפשרה שנעשתה כדי שהחוק יגיע לוועדה - -

איתן כבל: חני, את רוצה שנסיים אותו היום.

<חני סובול: נכון.

איתן כבל: תודה.

<חני סובול: בסדר, אני אעצור פה.

איתן כבל: תודה.

איתן כבל: כי אנחנו תכף נגלוש, נזמין מומחים מחו"ל.

איתן כבל: אז נחתוך את העניין.

איתן כבל: העניין ברור.

איתן כבל: אני מאחל לך בהצלחה בתפקיד אף על פי שאת לא פעם ראשונה כאן.

<לאה ורון: היא כבר ותיקה.

איתן כבל: נכון, אבל עדיין.

איתן כבל: אני יכול לומר לך שתפסת מרובה לא תפסת.

איתן כבל: כשראיתי שאת מתחילה ללכת למחוזות שלא יהיו - -

<חני סובול: אבל היה חשוב לי להגיד שהתפשרנו.

איתן כבל: זה בסדר גמור.

איתן כבל: לכן עצרתי אותך אחרי שאמרת.

איתן כבל: חנה, בבקשה.

<חנה וינשטוק טירי: הממשלה תומכת בהצעת החוק בהתאם לנוסח המוסכם שהגשנו לוועדה.

<חנה וינשטוק טירי: אני חייבת לציין שלא היה לנו קל עם הצעת החוק.

<חנה וינשטוק טירי: גם מבחינתנו הצעת החוק היא פשרה.

<חנה וינשטוק טירי: צריך לשים את הדברים על השולחן – אנחנו מצמצמים עכשיו את הזכות של הצרכן לבטל עסקאות.

<חנה וינשטוק טירי: המטרה שלנו הייתה להגיע להסכמה ולהצעת פשרה שיהיה כמה שפחות צמצום מתוך יצירה של איזון מסוים בין מערכת היחסים שבין העוסק לצרכן בעסקאות המיוחדות שאנחנו עוסקים בהן.

<חנה וינשטוק טירי: אנחנו הסכמנו להשוות את הוראות המכר מרחוק.

<חנה וינשטוק טירי: קיום הוראות מכר מרחוק הן שונות מהוראות תקנות ביטול עסקה בנוגע לביטול שירותי הארחה, נסיעה, חופש או בילוי.

<חנה וינשטוק טירי: במכר מרחוק הצרכן רשאי היום לבטל את העסקה בתוך ארבעה-עשר ימים מיום עשיית העסקה, אבל הוא לא יכול לבטל את העסקה אם מועד הביטול חל בתוך שבעה ימים לפני מועד מתן השירות.

<חנה וינשטוק טירי: זה מה שקיים היום בעסקאות מכר מרחוק.

<חנה וינשטוק טירי: מה שעשינו זה שהשווינו את הוראות מכר מרחוק בנושא ביטול שירותי הארחה, נסיעה, חופש או בילוי בשינוי מסוים להוראות תקנות ביטול עסקה.

<חנה וינשטוק טירי: בתקנות ביטול עסקה הייתה הסכמה עוד בשנת 2010 להחריג מזכות הביטול או לצמצם את זכות הביטול.

<חנה וינשטוק טירי: זה לא ממש להחריג, זה לצמצם.

<חנה וינשטוק טירי: זה לא שאנחנו אומרים שאין זכות ביטול.

<חנה וינשטוק טירי: זאת זכות ביטול עם דמי ביטול שכפופים למה שקובע הספק שמאפשר את השירות.

<חנה וינשטוק טירי: הסכמנו להשוות את התנאים שבשירותי הארחה, נסיעה, חופש או בילוי שמתבצעים במלואם מחוץ לישראל.

<חנה וינשטוק טירי: זה כולל טיסת המשך לטיסה שיצאה מישראל שיש בה מספר כרטיס שונה וחבילת נופש.

<חנה וינשטוק טירי: תנאי ביטול העסקה יהיו בהתאם לתנאי הביטול של הספק בחו"ל.

<חנה וינשטוק טירי: זה אמור לחול גם על מופעים בחו"ל, לא רק על חבילות נופש; ובלבד שהסוכן יגבה מהצרכן את דמי הביטול שגובה ממנו הספק בחו"ל.

<חנה וינשטוק טירי: יכול להיות שבהסדרים ביניהם הספק מאפשר ביטול ללא דמי ביטול.

<חנה וינשטוק טירי: זאת אומרת אנחנו לא רוצים שיהיה פתח לניצול לרעה.

איתן כבל: ברור.

<חנה וינשטוק טירי: הם צריכים לגבות את אותם דמי הביטול.

<חנה וינשטוק טירי: זאת ההקלה והפשרה שאנחנו נותנים.

<חנה וינשטוק טירי: אנחנו אומרים, אתם לא תהיו כפופים למאה שקלים ול-5% לפי הנמוך.

<חנה וינשטוק טירי: אכן הצעת החוק לא חלה על טיסות שיוצאות מישראל.

<חנה וינשטוק טירי: לזה לא הסכמנו.

איתן כבל: אני רק רוצה לומר מילה אחת.

איתן כבל: היום גם יום העסקים הקטנים והבינוניים.

איתן כבל: הוועדה הזאת כל הזמן אולי יותר מכל ועדה אחרת מובילה את העניין של זכויות הצרכנים, וצריך גם לזכור שזה גם הבית של העסקים הקטנים והבינוניים - -

בצלאל סמוטריץ': חלק גדול מהצרכנים בקצה השני מתפרנסים מאיפשהו כדי שיהיה להם כסף לצרוך.

איתן כבל: נכון.

איתן כבל: צריך תמיד למצוא את נקודת האיזון הנכונה, ולפחות נראה שנמצאה נקודת איזון.

איתן כבל: עורך דין ירון לוינסון, בבקשה.

<ירון לוינסון: אני מנכ"ל רשות ההסתדרות לצרכנות.

<ירון לוינסון: היום יום העסקים הקטנים אז ברכות.

<ירון לוינסון: אין שום כוונה לפגוע בעסקים הקטנים.

<ירון לוינסון: אבל בעוד שבועיים יש יום הצרכן הבין-לאומי, ולדעתי, יש פה פגיעה קשה מאוד בעניין הצרכני.

<ירון לוינסון: כל ההישגים שהגענו אליהם בוועדה הזאת לאורך השנים – פשוט הולכים לבטל את מה שהיה קיים לאורך שנים, לדעתי, ללא שום הצדקה.

<ירון לוינסון: לדעתי, זה ייצור בלגן גדול בעניין הביטול.

<ירון לוינסון: אני לא מכיר את הפשרה האחרונה אז אני מתייחס לנוסח הקודם.

<ירון לוינסון: אבל לדעתי, זה אנטי צרכני, פוגע בצרכנים, לא מתנה ליום הצרכן.

<ירון לוינסון: אני אתן לעורך דין אליאב לפרט, ברשותך.

איתן כבל: בבקשה, אליאב.

<וגיף אליאב: אני יועץ משפטי ברשות ההסתדרות לצרכנות.

<וגיף אליאב: אני רוצה לחדד מספר דברים: אנחנו לא מדברים פה על ענף מסוים.

<וגיף אליאב: יש מגמה של עשר שנים לפחות, והסעיף הספציפי קיים משנת 98', שיש דמי ביטול סטטוטוריים בחוק.

<וגיף אליאב: לא רק בענף התיירות יכולים להגיע עוסקים, אולי בצדק, ולטעון שהוצאות ריאליות לביטול עסקה גבוהות יותר מדמי ביטול שהם מקבלים.

<וגיף אליאב: זה נכון שלענף הרהיטים שלפעמים המשלוח של המוצר עולה הרבה יותר כסף מאשר דמי ביטול.

<וגיף אליאב: בעשר השנים האחרונות המחוקק יישם את הכוונה שלו מהצעת חוק להצעת חוק, והיא שדמי הביטול יהיו ידועים לעוסקים מראש, ואז הם יכולים לתכנן את הכדאיות העסקית.

<וגיף אליאב: מבקשים לשנות משהו שהוא כל כך קרדינלי ומשפיע על כל המוסד של דמי ביטול בחוק בלי להציג נתונים כלשהם - -

<חני סובול: הצגנו.

<וגיף אליאב: לדעתי, גם סוכנות הנסיעות מטעה את הוועדה המכובדת כי אני מזמין ב"בוקינג" המון.

<וגיף אליאב: חברים, יש לי המון זמן לבטל את העסקה – לא ארבעה עשר יום, אלא הרבה יותר, ויש לי זכות בחירה.

<וגיף אליאב: יש לי מועד שבו אני יכול לבטל.

<וגיף אליאב: לפי מה שמציעה הסוכנות, אין לי שום טעם להזמין מוצר אצל סוכן נסיעות ישראלי אם הספק בחו"ל יקבע מהם דמי הביטול שלי.

<וגיף אליאב: הצרכנים בארץ מכירים את הנוהג ויודעים שאפשר לבטל.

<וגיף אליאב: אני לא יודע אם יש דרך מעשית לעדכן אותם, ולהודיע להם ולהסביר להם שדמי הביטול השתנו.

<וגיף אליאב: אנחנו יודעים את זה מהרבה עסקאות כמו עסקאות רוכלות שהייתה זכות לקזז את הפחת.

<וגיף אליאב: העוסקים בדרך כלל לא מיטיבים עם הצרכן כשיש להם אופציה כזאת.

<וגיף אליאב: אני מפנה את החברים בוועדה לתקנות ביטול העסקה מ-2010.

<וגיף אליאב: טענו שזה לא קיים בעולם, ושזה יגרום לקריסה של כל השוק.

<וגיף אליאב: הבדיקה גילתה שהביטולים הם בסביבות 2%-1% מכלל העסקאות, ושזה היה מהפכני.

<וגיף אליאב: טענו שזה אור לגויים, ובכנסת יש דברים שמיטיבים עם הצרכנים גם בנסיבות האלה.

<וגיף אליאב: אני לא יודע כמה ביטולים מכלל עסקאות המכר מרחוק; אני לא יודע כמה עסקאות מכר מרחוק מכלל העסקאות - -

איתן כבל: אוקיי.

<וגיף אליאב: - - והמציאות שאני מכיר וסוכני הנסיעות מכירים היא שמספר העסקאות גדל משנה לשנה.

<וגיף אליאב: החברות שאנחנו מכירים שהתמודדנו איתם בבית הדין לחוזים אחידים זה לא אותם סוכני נסיעות שמנסים להציג שאני לא מכיר אותם.

<וגיף אליאב: זה חברות ענקיות כמו "השטיח המעופף", כמו "גוליבר", "דקה 90", שהם אלה, כנראה, שיוצרים קשרים עם חברות בחו"ל.

<וגיף אליאב: הם יכולים לנהל משא ומתן, הם יכולים לקבוע מה דמי הביטול המקובלים בארץ.

<וגיף אליאב: דרך אגב, גם באותם מקרים שהגיעו לבתי המשפט וטענו שההוצאות שלהם גבוהות יותר, אותם סוכני נסיעות או חברות גדולות לא הביאו ראיות בתיקים ספציפיים ולא הראו שאנחנו שילמנו יותר - -

איתן כבל: תודה.

<וגיף אליאב: - - יש פה טענה - -

בצלאל סמוטריץ': אני לא מבין את הטענה שלך.

בצלאל סמוטריץ': הרי פה הם יצטרכו להראות מה הם שילמו.

בצלאל סמוטריץ': אם הם לא שילמו הם לא יוכלו לגבות.

בצלאל סמוטריץ': כתבנו בחוק בצורה מפורשת.

<וגיף אליאב: הם לא יצטרכו להראות כי זה לא קיים גם היום.

<וגיף אליאב: הם יכתבו במכתב – דמי ביטול 50% בלי שלצרכן יש יכולת כלשהי לבדוק.

<וגיף אליאב: זאת רק תחילת הדרך.

<וגיף אליאב: יש פה מגמה של עשור.

<וגיף אליאב: דרך אגב, גם הרשות לשכר הוגן מסכימה.

<וגיף אליאב: היא אומרת, אנחנו מודעים לכך שיש פה פגיעה, ואנחנו מחפשים דרך שתהיה מידתית.

<וגיף אליאב: היא לא תהיה מידתית.

בצלאל סמוטריץ': צריך לאזן.

<וגיף אליאב: רוב העוסקים בארץ עובדים עם חו"ל.

<וגיף אליאב: גם רהיטים הרבה מאוד לא מייצרים בארץ.

<וגיף אליאב: גם מי שמזמין מוצרי חשמל ומזמינים מוניות ושירותים.

<וגיף אליאב: גם מי שמוכר "קירבי" יכול לטעון שהמוצר מאוד יקר ויש פחת.

<וגיף אליאב: כל אחד יכול לבוא ולהגיד, אבל יהיה גוף גדול שמנסה לטעון טענה.

<וגיף אליאב: אנא, תצביעו, כמה עסקאות, מה דמי הביטול ביחס לכל העסקאות?

איתן כבל: תודה.

איתן כבל: העניין ברור.

איתן כבל: חבר הכנסת פרי, בבקשה.

יעקב פרי: הצעת החוק איננה מבוססת על נתונים.

יעקב פרי: לא הובאו לידיעת הוועדה – יכול להיות שהובאו ולא הובאו לידיעתי, על כמה עסקים זה משפיע, כמה ביטולים יש, כמה חברות נסגרו כתוצאה מזה, ומה היחס – שלפי דעתי הכי חשוב – בין ההזמנות באמצעות האינטרנט לבין ההזמנות באמצעות סוכן נסיעות או בוחר אחר.

יעקב פרי: דבר שני, לטעמי, הצעת החוק הזאת עלולה להביא לכך שעסקים נוספים בישראל או בחו"ל יגידו שגם אצלם ההוצאות בגין ביטול עסקה הן לא ריאליות, ולך תוכיח שהם לא צודקים.

יעקב פרי: למעשה, הצעת החוק שאין לי בכלל ספק בכוונה הטובה של חבר הכנסת סמוטריץ' – ואני אומר את זה בכנות רבה – היא פותחת סכר, ומדובר במדרון חלקלק שמי שייפגע בסופו של דבר זה הצרכנים שכולנו סביב השולחן, וחבר הכנסת סמוטריץ' בראשם, רוצים את טובתם.

יעקב פרי: דבר שלישי, מה שיקרה הוא שחברה בחו"ל תקבע את דמי הביטול, והיא יכולה להפקיע מחירים.

יעקב פרי: שוב – אי אפשר כמעט להוכיח את זה, וכך תעשה גם בפועל, כנראה, כפי שאנחנו מכירים בפרקטיקה.

יעקב פרי: דבר רביעי, הצעת החוק תבטל לצרכן הישראלי דמי ביטול סטטוטוריים שקבועים היום בחוק באופן שהוא ברור היום לצרכן והוא מאוד רוחבי.

יעקב פרי: מנגד הצעת החוק רק תכניס סוג מסוים של כאוס, בלגן לוודאות של הצרכן, ותפתח בעיות נוספות שקשה לצפות אותן.

יעקב פרי: לכן אני מתנגד להצעת החוק.

בצלאל סמוטריץ': איזה מענה אתה נותן - - -

יעקב פרי: רגע.

יעקב פרי: מנגד אני רוצה להוסיף שאם הצעת החוק תעבור אני מבקש שלקראת קריאה שנייה ושלישית נדון בכובד ראש איך בכל זאת אנחנו מגֵנים באופן ברור יותר וחד יותר על הצרכן.

איתן כבל: תודה.

איתן כבל: ברשותכם, אני רוצה לומר - -

בצלאל סמוטריץ': אבל אני רוצה לשאול את חבר הכנסת פרי, איך הוא נותן מענה לבעיה של הסוכנים.

איתן כבל: רגע.

איתן כבל: אני רוצה לומר לפני שאנחנו ממשיכים את הדיון גם לחבר הכנסת סמוטריץ', גם לחני וגם לאחרים - -

יעקב פרי: וגם לי.

איתן כבל: ודאי.

איתן כבל: זה נובע מהדברים שאתה אמרת.

<אתי בנדלר: וגם ל- - -

יעקב פרי: חשבתי שאתה זונח אותי.

איתן כבל: לא.

איתן כבל: ועדת הכלכלה היא ועדה שנושא הצרכנות הוא - -

יעקב פרי: בראש מעייניה.

איתן כבל: וגם באופן אישי.

איתן כבל: אני מרצה לעצמי לכתור לעצמי כתרים כמחוקק שהוביל חוקים צרכניים מהמובילים בבית, אם לא המוביל ביותר.

איתן כבל: אני כבר אומר את זה עכשיו.

איתן כבל: אני אומר את זה גם לך, חבר הכנסת פרי, גם כמי שחתום על ההצעה.

איתן כבל: אם לא נשתכנע לקראת קריאה שנייה ושלישית שהחוק אכן אינו מייצר את האיזון הנכון או, חס וחלילה, עלול לפתוח תיבת פנדורה - -

יעקב פרי: מזה אני חושש.

איתן כבל: - - אני אומר בצורה ברורה: אני לא אאפשר להעלות את החוק להמשך התהליך.

איתן כבל: אני אומר את זה כדי שכל מי שסביב השולחן הזה תנוח דעתו לפני שאנחנו נכנסים לתהליך עצמו.

איתן כבל: אין לי ספק שגם חבר הכנסת סמוטריץ' וגם אני רואים את הדברים עין בעין.

איתן כבל: כדי שננהל את הדיון הזה באווירה שהיא לא אווירה של לחץ - - חני, אני אאפשר לך.

<חני סובול: שנייה.

איתן כבל: אני אאפשר לך יותר משנייה.

<חני סובול: אני רוצה פשוט כי - -

איתן כבל: שנייה.

איתן כבל: אני מציע לך שקודם כול תקשיבי למכלול כי בסוף את מייצגת אינטרס שהוא אינטרס לגיטימי.

איתן כבל: אסור שאינטרס לגיטימי יפגע באינטרסים לגיטימיים אחרים בצורה לא מדתית.

איתן כבל: לפעמים אנחנו מאפשרים פגיעה כל עוד היא פגיעה מדתית.

איתן כבל: ברגע שעלול להיווצר כאן - -

בצלאל סמוטריץ': צריך לאזן בין האינטרסים של הצרכן.

איתן כבל: בדיוק.

איתן כבל: אם ייווצר פה מהלך שתהיה פה פגיעה לא מדתית אני לא אהסס לא לאפשר את המשך החקיקה.

יעקב פרי: Fair enough.

איתן כבל: גברתי, בבקשה.

<יעל כהן שאואט: אני יועצת משפטית של המועצה לצרכנות.

<יעל כהן שאואט: העמדה שלנו דומה לעמדת הרשות ההסתדרות הצרכנית.

<יעל כהן שאואט: אבל אני רוצה להגיד שני דברים בנוסף למה שנאמר:

<יעל כהן שאואט: קודם כול יש פה קשיים מהותיים בעניין יישום החוק.

<יעל כהן שאואט: כיצד הצרכן יוכל לטעון שדמי הביטול הם לא כפי שהוצגו על-ידי סוכן הנסיעות?

<יעל כהן שאואט: לדוגמה, צרכן רוכש לינה במלון בחו"ל, והוא לא בדק בעצמו שאם הוא קונה ישירות מהמלון אין דמי ביטול, ואפשר לבטל עד תקופה מאוד קרובה למועד שסוכם.

<יעל כהן שאואט: סוכן הנסיעות בהחלט יכול לשנות את כללי המשחק.

<יעל כהן שאואט: הוא יכול להציג דמי ביטול שונים.

<יעל כהן שאואט: הוא למשל יכול להציג, שאין בכלל זכות לבטל כי ככה זה נקבע ביחסים החוזיים בין הסוכן לבין המלון.

<יעל כהן שאואט: אז כשאני מגיעה לחו"ל למלון אומרים לי, סליחה, יש רישום יתר, לכי למלון אחר, ואין לי שום סעד; וכשאני קונה את הדברים בארץ אני לא מוגנת על-ידי דמי הביטול האמתיים - -

בצלאל סמוטריץ': אבל איזה אינטרס יש לסוכן לעשות את זה?

בצלאל סמוטריץ': הרי הוא לא מרוויח מזה שקל.

בצלאל סמוטריץ': איזה אינטרס יש לסוכן להגן בחוזה בינו לבין המלון דמי ביטול?

<קריאות: - - -

<וגיף אליאב: הוא רוצה לשמור על העסקה.

<וגיף אליאב: לא להפסיד את הרווח.

<וגיף אליאב: אם אני מזמין ישירות מהמלון אני יכול להיות פטור מדמי ביטול.

בצלאל סמוטריץ': אבל אם העסקה בוטלה - -

<יעל כהן שאואט: - - -

יעקב פרי: אבל בצלאל, הוא יכול לתמחר את דמי הביטול כבר היום.

<קריאות: - - -

בצלאל סמוטריץ': שנייה, שנייה.

איתן כבל: חבר הכנסת סמוטריץ'.

<קריאה: יש חוק על זה.

בצלאל סמוטריץ': כשחבר הכנסת פרי אמר את הדברים אני חשבתי על רעיון שאפשר להוסיף משהו שיתקן את זה.

בצלאל סמוטריץ': אבל אני חושב עכשיו שאתם אומרים משהו שאין בו שום היגיון.

בצלאל סמוטריץ': אין שום היגיון בעולם, לא כלכלי ולא אחר, שהסוכן יסכם מראש ביוזמתו עם בעל המלון שיכתוב בחוזה שאין דמי ביטול.

בצלאל סמוטריץ': למה?

בצלאל סמוטריץ': הרי פעם אחת, הוא לא מרוויח מזה שקל, ודמי הביטול הולכים רק למלון.

בצלאל סמוטריץ': אז היחיד שהרוויח זה המלון ולא הוא - -

<יעל כהן שאואט: לא נכון.

בצלאל סמוטריץ': שנית, הרי כל שקל כזה הווה דגלויי.

בצלאל סמוטריץ': הרי בסופו של דבר תבוא הדודה של אותו אחד שהזמין מהסוכן, ותגיד, פראייר, אני טסתי לרומניה בשנה שעברה וביטלתי, והסוכן עבד עליך.

בצלאל סמוטריץ': הסוכן הבטיח את הלקוחות שלו.

בצלאל סמוטריץ': אי אפשר להתייחס לכולם כרמאים.

בצלאל סמוטריץ': אי אפשר לחוקק חוק שיוצא מנקודת הנחה שכולם רמאים וגנבים - -

יעקב פרי: זה נכון.

בצלאל סמוטריץ': מה שאמרתי – שכל ישר - -

<יעל כהן שאואט: אנחנו רואים - - -

בצלאל סמוטריץ': אתם רואים חד צדדית.

בצלאל סמוטריץ': זה תפקידכם, אני לא בא אליכם בטענות.

בצלאל סמוטריץ': התפקיד שלכם הוא להגן על הצרכן.

בצלאל סמוטריץ': אתם רואים רק את הצרכן מול העיניים.

בצלאל סמוטריץ': אנחנו בשולחן הזה צריכים קצת לאזן.

בצלאל סמוטריץ': אני לא מתייחס לאנשים כאל גנבים.

בצלאל סמוטריץ': מי שירמה מראש ויעשה דמי ביטול גרועים לא מרוויח כלום.

בצלאל סמוטריץ': ועדיין אני מוכן להוסיף עוד סעיף.

בצלאל סמוטריץ': הרי כתוב פה ש"ייגבו דמי הביטול שגובה נותן השירות כאמור".

בצלאל סמוטריץ': אני מוכן להוסיף - ובתנאי שאלה דמי הביטול הרגילים שהעוסק הזה גובה בדרך כלל.

בצלאל סמוטריץ': הוא לא עשה דמי ביטול מיוחדים רק לישראלים בגלל החוק שלך.

<יעל כהן שאואט: - - - עוד קושי נוסף.

בצלאל סמוטריץ': לכן אני לא חושש מזה.

איתן כבל: אני רק רוצה להבהיר נקודה אחת.

איתן כבל: חני, את צריכה ללמוד להתאפק.

<חני סובול: אני לא אמרתי כלום.

איתן כבל: את לא מפסיקה.

איתן כבל: אני רוצה לומר לכם עוד משהו שנוגע לעניינים האלה.

איתן כבל: חקיקה היא לא שכל אחד ירמה.

איתן כבל: אני לא בכיוון הזה, ואף פעם לא התנהלתי בצורה הזאת.

איתן כבל: אתה לא יכול לעבוד ככה.

יעקב פרי: אסור לצאת מנקודת הנחה כזאת.

איתן כבל: אני לא מקבל את זה.

איתן כבל: רוב החקיקה שעומדת מולנו עמדה מול עוסק שכל הזמן דיבר עלינו הצרכנים בלשון של "אנחנו".

איתן כבל: זה לא שם.

איתן כבל: נקודת המוצא צריכה להיות בחקיקה הזאת, מה זה עושה – האם זה נכון או לא נכון?

איתן כבל: האם זה משפר או לא משפר?

איתן כבל: האם נכון לעשות את זה?

איתן כבל: ולא כמו שכתבה לי פה לאה שעלול להיווצר מצב שצריך לבחון אותו שבו בלי משים אנחנו מייצרים מצב לא טוב אפילו לעוסק עצמו.

איתן כבל: בשביל זה אנחנו כאן כדי לשים את הדברים.

<לאה ורון: על רקע המצב שניתן להזמין בתי מלון, טיסות והסעות באינטרנט סוכני הנסיעות חייבים למצוא לעצמם יתרון יחסי, ולא איך לירות לעצמם כדור ברגל.

איתן כבל: בסוף העולם של הסוכנים יידרש לקבל פרצוף אחר.

איתן כבל: למשל אצלנו, רעייתי עושה את כל הדברים האלה לבדה, וזה רק ילך ויתפוס תאוצה.

איתן כבל: זה ייאמר לזכותה.

איתן כבל: זה גם יותר זמין וקל היום.

איתן כבל: לא כמו בעבר.

בצלאל סמוטריץ': אבל לאה אמרה עכשיו כל כך בצדק – אם אני יודע שב"בוקינג" אני יכול לבטל בלי דמי ביטול, והסוכן יגבה ממני דמי ביטול אני לא אבוא אליו.

בצלאל סמוטריץ': אז הסוכן בחיים לא יעשה את זה אם זה לא יהיה - - -

<קריאות: - - -

<אתי בנדלר: על איזו אוכלוסייה אתה מבקש?

<אתי בנדלר: אלה שיש להם - - - אבל יש כאלה שיש להם פחות כסף - - -

<קריאות: - - -

בצלאל סמוטריץ': אבל השכן יגיד שעבדו עליך.

בצלאל סמוטריץ': נקודת המוצא שלי היא שהסוכן יממש את החוק הזה רק - - -

איתן כבל: חבר הכנסת סמוטריץ', אני לא יכול לבנות חקיקה על השכנים.

בצלאל סמוטריץ': אני טוען שלכן אין סיכוי שהם יעשו ללקוח דווקא.

בצלאל סמוטריץ': הם לא מרוויחים מזה כלום.

איתן כבל: חקיקה לא יכולה להיבנות על אדנים מהסוג הזה.

איתן כבל: חקיקה חייבת שיהיה לה שכל ישר, שהיא יודעת להסתכל על הדברים ולא להגיד "ואם, ואם".

איתן כבל: לפחות, אני יכול לומר לך שכך אנחנו מנסים בכל הנוגע לחקיקה בוועדה הזאת עד כמה שניתן.

בצלאל סמוטריץ': לכן אני חושב שהצעת החוק היא השכל הישר.

בצלאל סמוטריץ': כל מה שעושים פה עושים עם האגודל – זה יביא אולי להוא שירמה.

בצלאל סמוטריץ': מה שאתם עושים זה ההפך מהשכל הישר.

איתן כבל: חבר הכנסת סמוטריץ', כיוון שגם אני חתום על החוק לצדך, בוא נירגע.

איתן כבל: נקשיב לדברים שנאמרים מסביב.

איתן כבל: כמו שאמרתי, בכל מקרה אני לא אעצור את התהליך בקריאה ראשונה.

איתן כבל: לכן החכמה שלי ושלך כמי שחתומים על החוק היא להיות קשובים עכשיו כדי לנסות להתמודד עם השאלות שתעלינה בפנינו בהמשך.

איתן כבל: בבקשה, אדוני.

<אלי ליפשיץ: אני עורך דין ליפשיץ ממשרד התיירות.

<אלי ליפשיץ: לפני כמה שנים כאשר תוקן חוק הגנת הצרכן אני חששתי מאותם דברים שקרו, וכבר אז חשבתי שראוי היה לחוקק בדרך הזאת, ואני גם אסביר למה.

<אלי ליפשיץ: כשמדובר בחקיקה ישראלית, נניח שיש מגמה להגן על הצרכן, וכך ראוי.

<אלי ליפשיץ: אבל כאשר מדובר בחקיקה שנוגעים לה עסקים או קשרים שנוגעים לחקיקה שיש לה תחולה שאיננה ישראלית, מישהו עלול לצאת נפגע.

<אלי ליפשיץ: לגופו של עניין עברו כמה שנים, והיה זמן לבחון את הדברים גם בעניין השאלה בדבר מכר מרחוק ומכר על-ידי סוכן.

<אלי ליפשיץ: בפועל החקיקה שקרתה לפני כמה שנים גם האיצה את התגובה של הצרכנים לגבי מכר מרחוק.

<אלי ליפשיץ: כלומר, זה נכון שבמכר מרחוק התחולה של הגנת הצרכן, לפי החוק, הייתה לפני כמה שנים.

<אלי ליפשיץ: בפועל היא לא בוצעה כי הציבור לא היה מודע לכך.

<אלי ליפשיץ: לאחר שתיקנו את החוק גם לגבי מכירה של סוכנים - -

איתן כבל: אלי, תתקרב לתקופתנו.

<אלי ליפשיץ: מה שאני מתכוון לתקופתנו ולהדגיש לגבי הדיון כאן זה שכאשר מדובר בחוק שבו עוסקים עסקים קטנים הם סוג של עוסק שהוא הרבה פחות דומיננטי בשוק.

<אלי ליפשיץ: הוא לא יכול לדרוש ממקור למכירת כרטיסים, אירועים, חבילות תיור בחו"ל ולנסות להגן על עצמו לעומת הצרכן.

<אלי ליפשיץ: אנחנו קיבלנו תלונות של כאלה שהצרכנים ניצלו בציניות את אפשרות הביטול, ובפועל, במיוחד עסקים קטנים, לא יכלו להתמודד עם זה.

איתן כבל: אחרי ששמעתי את ההרצאה המאלפת הזאת, אני רוצה להבין – אתם תומכים בחוק במשרד התיירות?

<אלי ליפשיץ: אנחנו בהחלט תומכים בחוק.

איתן כבל: זה יכולת להגיד במשפט אחד, אבל בסדר.

בצלאל סמוטריץ': רק למתנגדים אתה נותן לנמק?

בצלאל סמוטריץ': גם לתומכים צריך לתת.

<אלי ליפשיץ: אני רוצה להוסיף שגם שמעתי פה אמירות שצריך לבדוק, והם צריכים להוכיח.

<אלי ליפשיץ: אנחנו שחקנים קטנים מאוד במישור הבין-לאומי, ולהוכיח מעבר למה שמציע החוק יהיה קשה מאוד לעסקים קטנים.

איתן כבל: בלי משים באת לברך ונמצאת מקלל.

איתן כבל: לא שמת לב.

בצלאל סמוטריץ': גם אני לא.

בצלאל סמוטריץ': תאיר את עיני.

איתן כבל: הוא בא לחזק לכאורה את הטענה, אבל הוא נתן טיעון שמעמיד את הצרכן הישראלי במצב עוד יותר בעייתי.

<אלי ליפשיץ: זה לא הצרכן הישראלי - -

איתן כבל: לא משנה.

<אלי ליפשיץ: יש דינמיקה בשוק.

<אלי ליפשיץ: אנחנו חלק קטן מאוד בדינמיקה הזאת.

איתן כבל: ברור, זה נכון.

<וגיף אליאב: לכן צריכים לשמור על עצמנו.

איתן כבל: זאת בדיוק הנקודה, שדווקא מכיוון שאתה נקודה בתוך העולם הגלובלי הגדול אתה צריך לבנות לעצמך מנגנונים שתהיה מינימום דריסה שלך.

<אלי ליפשיץ: אבל כשהמנגנון הוא חזק אין צורך להגן כי הוא חזק - - -

איתן כבל: אלי, הבנתי.

איתן כבל: עמדתכם ברורה.

איתן כבל: זה בסדר גמור.

איתן כבל: יש כאן עוד מישהו לפני שאני מעביר ליועצת המשפטית להגיד את הדברים?

איתן כבל: ואז אני אאפשר לך, חני, להתייחס.

איתן כבל: בבקשה, מי אדוני?

<אדיר רביבו: אני אדיר רביבו ממשרד הנסיעות "רביבוס".

<אדיר רביבו: אנחנו בין היוזמים של ההצעה הזאת.

איתן כבל: מאין אתם?

<אדיר רביבו: מאשקלון.

<אדיר רביבו: לגבי מה שאמרו קודם, זה לא חוק חדש, זה תיקון לחוק.

<אדיר רביבו: זאת אומרת בנושא כבר קיים שכשלקוח בא לסוכן הוא חייב לתת לו את דמי הביטול ולהגיד לו אותם מראש.

<אדיר רביבו: זה משהו שכבר קיים.

<אדיר רביבו: ואז הוא בוחר אם לקנות או לא לקנות.

<אדיר רביבו: אז כל מה שדיברו קודם שירמו וכל הדברים האלה, זה בלתי אפשרי כי בעצם הוא קיבל את דמי הביטול מראש, והוא מחליט אם הוא רוצה לקנות או לא רוצה לקנות.

<אדיר רביבו: התיקון פה הוא שתהיה השוואה שלא ייתכן שהוא יקנה ממני, ואני אצטרך לשלם את דמי הביטול, והוא לא ישלם אותם.

איתן כבל: אני מבין מה שאתה אומר, אדיר.

איתן כבל: אני מבין את נקודת האיזון ואת הטענה שלך.

איתן כבל: היא עדיין לא באה לידי ביטוי בצורה הולמת בין הרצון שהסוכן הישראלי לא ייפגע אל מול אותה גלובליזציה כפי שאלי הציג, אותם כוחות גדולים.

איתן כבל: בשלב הזה אני עדיין לא רואה את האיזון.

איתן כבל: יכול להיות שאני לא מבין אותו.

<אדיר רביבו: עוד משהו שקשור למה שאמרת.

<אדיר רביבו: חוץ מנושא האיזון יש פה הטבה גדולה לצרכן.

<אדיר רביבו: אולי לא לכל צרכן, אבל צרכנים שקונים לבד באינטרנט שיישארו לקנות שם.

<אדיר רביבו: אבל לצרכנים שקונים אצל סוכני הנסיעות יש הטבה גדולה.

<אדיר רביבו: כי אם עד היום כשבא צרכן ורוצה לקנות ממני מוצר שאני קונה מחו"ל, אני לא יכול למכור לו אותו, כי אז אני מסתכן בדמי ביטול מלאים, ואני אפסיד כסף.

<אדיר רביבו: אז אני חייב לקנות מספק ישראלי שמוכר יקר יותר.

איתן כבל: אדיר, אנחנו לא מתחילים את עסקי מכירת חבילות התיור או הכרטיסים מהדיון הזה.

איתן כבל: לכן, בין היתר, נידרש לדיון הבא לראות את הנתונים האם מדובר כצעקתה, והאם הצרכן הישראלי באמת בנסיבות האלה מוצא את עצמו ניזוק באופן שהמחוקק צריך לבוא ולהגיד שעם כל הכבוד לצרכן צריך לייצר פה איזון.

איתן כבל: נכון לרגע זה אנחנו עדיין לא רואים את התהליך הזה.

איתן כבל: תודה.

בצלאל סמוטריץ': הצעת ייעול: כל הנתונים שעברו לרשות להגנת הצרכן והביאו לסיכום המוסכם הזה צריכים להיות מונחים על השולחן.

בצלאל סמוטריץ': אנחנו צריכים לקבל אותם.

איתן כבל: בוודאי.

בצלאל סמוטריץ': היה כאן בסיס נתונים.

<אתי בנדלר: יש נתונים שצריכים להעביר?

<חנה וינשטוק טירי: על מה?

בצלאל סמוטריץ': כמויות הביטולים.

בצלאל סמוטריץ': כל מה שהם שלחו במייל.

<חנה וינשטוק טירי: הם העבירו לנו, אבל אין לי את זה היום.

איתן כבל: גיל סתיו, בבקשה.

<גיל סתיו: אני סמנכ"ל חברת "ישראייר".

<גיל סתיו: בדיון הקודם אחת הבקשות שלנו הייתה לתת שוויון הזדמנויות או הוגנות עסקית בין חברות התעופה הישראליות וחברות התעופה הזרות.

<גיל סתיו: הדיון הקודם נגע בחוק טיבי.

<גיל סתיו: הבקשה שלנו היא לקיים את זה גם כאן בחוק הגנת הצרכן.

איתן כבל: דהיינו?

<גיל סתיו: אני היום מתחרה בחברות כגון: "איזיג'ט", "ריינאייר" וכדומה.

<גיל סתיו: אצלם אין חוק הגנת הצרכן.

איילת נחמיאס ורבין: זה לא באמת.

איילת נחמיאס ורבין: אתה לא נותן אותו מוצר.

בצלאל סמוטריץ': הוא צודק, רק אתה טועה משפטית.

בצלאל סמוטריץ': למיטב ידיעתי, החוק אומר שכל טיסה שיוצאת מהארץ כפופה לחוק.

בצלאל סמוטריץ': בגדול "איזיג'ט" גם בטיסות לואו-קוסט שלה צריכה להיות כפופה לדמי ביטול מקסימליים.

בצלאל סמוטריץ': זאת עבודה שלכם.

בצלאל סמוטריץ': איך זה יכול להיות שחברות שיושבות כאן בארץ - -

<וגיף אליאב: עכשיו סתרת את הטענה שלו.

בצלאל סמוטריץ': סתרתי אותה משפטית.

בצלאל סמוטריץ': לכן אני אומר - -

<וגיף אליאב: אתם סותרים טענות - - -

<קריאות: - - -

בצלאל סמוטריץ': שמתי לב.

בצלאל סמוטריץ': לכן הגבתי לו.

איתן כבל: אני רוצה להעיר הערה שעדיין בחלק ניכר מהנושאים בעולם שדומה לנו העולם הרבה יותר מתקדם מאתנו, ובחלק ניכר מהדברים הוא לא נדרש לחקיקה.

איתן כבל: זה חלק מובנה מתפיסת התרבות העסקית.

איתן כבל: פה, לצערנו – וזאת חלק מהטענה שלי גם כלפי חלק ניכר מהעוסקים – אנחנו נדרשים להביא חקיקה בדברים שהיו אמורים להיות ברורים מאליהם, ולא היינו נדרשים לטפל בהם.

איתן כבל: אני מכיר את זה – כל אחד מביא את הרב שלו.

איתן כבל: פעם זה היה מונית.

איתן כבל: פעם נסעתי עם נהג המונית, אבל עכשיו הם במשבר.

איתן כבל: אז עכשיו יש הרב – הרב אמר לי.

איתן כבל: כל אחד בא מהמקום שלו ומהמדינה שלו לתת את ההסברים.

איילת נחמיאס ורבין: עשה לך רב.

איתן כבל: לכן אני אומר – הבנו.

איתן כבל: איך שעשית "אה" הבנתי לאן אדוני חותר.

איתן כבל: על מסלול הטיסה הוא רצה להמריא עוד יותר מעל האטמוספירה.

<גיל סתיו: כדור השלג החל.

איתן כבל: הבנתי.

איתן כבל: תודה.

בצלאל סמוטריץ': אבל, איתן, אני אשמח לשמוע התייחסות של הרשות איך הם מתכוננים לחזק את האכיפה באותן חברות שאינן חברות ישראליות, אבל הן כפופות לדין הישראלי כי יש להן משרדים בארץ, והם קיבלו אישור.

בצלאל סמוטריץ': אז יכול להיות שאתם צריכים לפנות למשרד התחבורה.

בצלאל סמוטריץ': אתם צריכים אולי נציג, ולפנות למשרד התחבורה לשלול רישיונות להמריא מהארץ ולנחות בארץ מאותן חברות או לציית לחוק הישראלי.

<חנה וינשטוק טירי: אין לנו סמכות לשלול רישיונות.

בצלאל סמוטריץ': אבל בפועל זה לא נאכף, והוא צודק.

בצלאל סמוטריץ': כשאני הולך היום ל"איזיג'ט" ומזמין טיסת לואו-קוסט, ואני רוצה לבטל אני יכול לקפוץ בזיגזג.

בצלאל סמוטריץ': אני אומר לכם שזה לא נאכף.

איתן כבל: קצת יצאנו מהנתיב.

איתן כבל: גברתי היועצת המשפטית, בבקשה.

<אתי בנדלר: לגבי הסוגיה שהעלה עכשיו חבר הכנסת סמוטריץ', הנושא הוזכר בישיבה הקודמת אגב הדיון בהצעת חוק אחרת, ומסתבר שיש חילוקי דעות בין משרדי הממשלה באשר לשאלה האם אפשר או אי אפשר את חוק הגנת הצרכן על חברות זרות שחייבות למנות נציג אל - - - התעופה - -

יעקב פרי: שמקבלות את הרישיון לטוס.

בצלאל סמוטריץ': אבל ודאי שאפשר להתנות את הרישיון בזה גם אם חוקית אי אפשר לאכוף.

<אתי בנדלר: מתן הרישיון היום מותנה הן במינוי נציג לקבלת כתבי בית דין והן במינוי נציג בשדה התעופה שלוש שעות לפני צאת כל טיסה.

<אתי בנדלר: בפועל מסתבר, כפי שאמרה נציגת הלשכה המשפטית של הרשות להגנת הצרכן בישיבה הקודמת, שהם חושבים שיש בעיית אכיפה.

<אתי בנדלר: לאחר מכן הייתה נסיגה באמירה הזאת, ונציג רשות התעופה האזרחית אמר שלמיטב הבנתו, אין ולא צריכה להיות בעיה, ונציגת משרד המשפטים אמרה שהם בוחנים את הדברים.

<אתי בנדלר: כאן אנחנו עומדים.

<אתי בנדלר: כפי שאמרת, לדעתי, הבעיה היא במשרדי הממשלה שלא הגיעו לעמדה מוסכמת - -

יעקב פרי: זה נדיר.

<אתי בנדלר: - - שאוכפים או לתקן את החוק באופן שיחייב אכיפה יעילה.

<אתי בנדלר: להצעת החוק דנן: כמי שיושבת כמעט אותו מספר שנים של אדוני בחקיקה שנוגעת להגנת הצרכן אני אכן חוששת מאוד מכדור השלג, ברגע שהעיקרון של דמי ביטול בכל סוגי העסקאות ייפרץ משום שכשדנו בוועדה בעסקאות שונות ומשונות תמיד החברות ניסו לטעון שדמי הביטול הסטטוטוריים אינם מכסים על הוצאותיהם.

<אתי בנדלר: זה יכול להיות בסוגים שונים של עסקאות.

יעקב פרי: מה שנקרא "לי עולה יותר".

<אתי בנדלר: נכון.

איתן כבל: כמי שחוקק הרבה חוקים סביב העניין הזה - -

<אתי בנדלר: אז אדוני בראש ובראשונה אמור להכיר את זה.

<אתי בנדלר: זאת טענה שחוזרת ונשנית.

<אתי בנדלר: ברגע שהיא תתקבל רק בהקשר של סוכני הנסיעות, שגם בנושא הזה יש לי מה לומר, אני לא רואה איך אפשר יהיה לומר לחברות אחרות או לעוסקים אחרים לדחות את הטענה שלהם, בעיקר אם הזכרתם את העסקים הקטנים והבינוניים, שוודאי שהיכולת שלהם לספוג דמי ביטול היא יותר קשה ובעייתית מאושר עסקים גדולים.

<אתי בנדלר: אני מבקשת שבכל זאת תשקלו את ההשלכות של הצעת החוק הזאת.

<אתי בנדלר: אבל אני מתייחסת עכשיו להצעה לגופה.

<אתי בנדלר: הנוסח שהוסכם על ידי משרדי הממשלה הומצא לי רק ביום ראשון, ולכן לא יכולתי וגם כתבתי את זה - -

יעקב פרי: טרם הספיקותי.

<אתי בנדלר: לא.

<אתי בנדלר: הספיקותי לקרוא, אבל לא יכולתי להעיר את הערותי למשרדי הממשלה בקשר לנוסח המוצע שבחלקו לא נותן מענה להערות שהוצגו כאן על-ידי חבר הכנסת המציע.

<אתי בנדלר: למשל, חבר הכנסת סמוטריץ' אמר שדמי הביטול יהיו בהתאם למה שלוקח בדרך כלל הספק בחו"ל, ובלבד שהודיעו לצרכן הישראלי מראש.

<אתי בנדלר: ההתניה הזאת לא קיימת.

בצלאל סמוטריץ': כתוב.

בצלאל סמוטריץ': - - -

<אתי בנדלר: זה שתי הוראות שונות.

<אתי בנדלר: "תנאי ביטול העסקה יהיו בהתאם לתנאי הביטול של נותן השירות בישראל;" זאת הוראה אחת.

<אתי בנדלר: הוראה אחרת – "שהעוסק יגלה".

<אתי בנדלר: הן יחד.

<אתי בנדלר: זה לא מותנה אחד בשני.

בצלאל סמוטריץ': חייב להיות מותנה.

<אתי בנדלר: דבר שני, מדובר כאן על תנאי ביטול העסקה.

<אתי בנדלר: לא מדובר רק על דמי הביטול, אלא על תנאי הביטול.

<אתי בנדלר: אני לא יודעת מהם תנאי הביטול.

<אתי בנדלר: האם הם כוללים גם את דרך הביטול?

<אתי בנדלר: כי בחוק הגנת הצרכן יש הוראות איך דרך הביטול צריכה להיעשות.

יעקב פרי: יכול להיות שהן סותרות.

<אתי בנדלר: יכול להיות שיש שם דרך ביטול מאוד מצומצמת שאני לא יודעת מהי.

<אתי בנדלר: למשל, האם זה כולל גם את מועד החזרת היתרה?

<אתי בנדלר: בחוק הישראלי יש הוראות מתי צריך להחזיר את יתרת דמי הביטול.

<אתי בנדלר: הערה נוספת - -

בצלאל סמוטריץ': אני התכוונתי לדמי הביטול.

<אתי בנדלר: אז יכול להיות שניתן להתחשב, אבל - - -

<חנה וינשטוק טירי: כתבנו "תנאי ביטול העסקה".

<חנה וינשטוק טירי: זה אומר תוך כמה זמן אתה יכול לבטל.

<אתי בנדלר: את רוצה שזה יהיה בהתאם לתנאי הספק בחו"ל?

<חנה וינשטוק טירי: זה חלק מהעניין.

בצלאל סמוטריץ': גברתי היועצת המשפטית, לנו חשוב רק דמי הביטול.

איתן כבל: חברים יקרים, בדיוק בשל כך ניתנה לנו הזכות להיפגש כאן כדי ללבן את כל הדברים האלה.

<אתי בנדלר: אחת ההערות שנשמעו כאן, ואתם דחיתם אותה, היא שלא הגיוני שהעוסק בחו"ל יכתיב דמי ביטול גבוהים רק בגלל שהוא יודע שהוא יקבל את כל מה שהוא יכתיב.

<אתי בנדלר: אני טוענת שזה ייתכן גם ייתכן מסיבה מאוד פשוטה – יש היום התקשרות בין העוסק הישראלי לבין העוסק מחו"ל שמביא לידי ביטוי, למשל, גם את דמי הביטול שהסוכן הישראלי יצטרך לשלם אם העסקה תבוטל.

<אתי בנדלר: אם הסוכן הישראלי יודע שהוא לא יצטרך, הוא יוכל לדרוש עמלה גבוהה יותר עבורו.

<אתי בנדלר: זאת אומרת ודאי שזה ישפיע על תנאי ההתקשרות.

בצלאל סמוטריץ': אני לא מבין בזה, אבל אומרים לך נציגי משרד התיירות שיכולת המיקוח של הסוכן הישראלי הקטן מול החברה הגדולה בחו"ל כשאנחנו סיכה בגלובוס, היא יכולת מיקוח קטנה.

<אתי בנדלר: אני רוצה לומר שלא הוצגו בפני הוועדה נתונים על זה שאנחנו כל כך קטנים.

<אתי בנדלר: הישראלים מאוד אוהבים לטייל; חוכרים מטוסים שלמים לחבילות תיירות, חוכרים בתי מלון וכו'.

בצלאל סמוטריץ': אבל אלה נתונים שהוצגו פה.

<אתי בנדלר: יחסית לעולם כולו, אבל אנחנו עדיין צרכנים מאוד טובים; ואני לא בטוחה שאין לסוכן הישראלי say מול ספק השירותים בחו"ל.

איילת נחמיאס ורבין: לגדולים.

איילת נחמיאס ורבין: לא לקטנים.

בצלאל סמוטריץ': יש לו say, אבל נקודת המוצא שלי היא שהוא ישתמש ב-say הזה כמה שהוא רק יכול גם אחרי החוק הזה כי הוא רוצה להיות תחרותי מול כל האפשרויות האחרות.

<אתי בנדלר: מעבר לזה, מבקשים מהעוסק הישראלי לגלות לצרכן לפני ההתקשרות את תנאי ביטול העסקה של נותן השירות מחוץ לישראל ואת גובה דמי הביטול.

<אתי בנדלר: אבל אם כך, אנחנו מאוד מצמצמים כי אנחנו יודעים כולנו מתוך הניסיון של מי שעושה הזמנות בחו"ל שמאפשרים הרבה מאוד פעמים עם דמי ביטול או בלי דמי ביטול.

<אתי בנדלר: אולי שיאפשרו לי להודיע לי את זה מראש גם כן, אם אני מוותרת לחלוטין על דמי הביטול זה יעלה לי כך וכך - -

איתן כבל: חני, גם מימיקה - -

<חני סובול: אבל - -

איתן כבל: את לא שמה לב.

איתן כבל: את לא מפסיקה לדבר גם כשאת שותקת.

איתן כבל: תכף תקומי ממקומך ותתחילי להסתובב באוויר.

איילת נחמיאס ורבין: אני יכולה לנחם אותך שגם לנו - - -

איתן כבל: אני מבין את זה, אבל בבקשה.

<אתי בנדלר: זאת אומרת גם אם הוועדה מחליטה לקדם את הצעת החוק לקריאה ראשונה חרף ההשלכות שיכולות להיות לה, אני חושבת שהנוסח הזה ממש לא בשל.

איתן כבל: בזה אני מסכים אתך.

איתן כבל: על זה אין ויכוח.

<אתי בנדלר: אגב, אין כאן התייחסות לעיצומים כספיים.

איתן כבל: תודה, גברתי.

איתן כבל: העניין ברור.

איתן כבל: אני מאפשר עכשיו לחני סובול.

איתן כבל: אני אתן לך, חבר הכנסת סמוטריץ', לדבר אחריה.

איתן כבל: זה גם יקל עליך להתייחס לדברים.

איתן כבל: חני, בבקשה.

איתן כבל: ואני מבקש ממך שתתמקדי.

איתן כבל: אל תתחילי את כל הסיפור.

<חני סובול: אני אתמקד.

<חני סובול: לדעתי, אנחנו לא הצלחנו להבהיר את נוסח החוק, ויכול להיות שצריך לתקן אותו.

<חני סובול: אנחנו לא שוללים מהציבור את הזכות שלו לבטל עסקה.

<חני סובול: אנחנו מציעים שתי אלטרנטיבות לציבור – אחת עם ביטול ואחת בלי ביטול.

<ירון לוינסון: איפה זה היה?

<חני סובול: זה בבסיס.

<חני סובול: זה בחוק הזה.

<חני סובול: אם צריך לעשות תיקון נוסח כדי שזה יהיה ברור אז נעשה את זה.

<חני סובול: בגלל זה השתוללתי.

<חני סובול: כי דיברו פה כל כך הרבה כשבמהות יש פה שתי אלטרנטיבות לציבור.

<חני סובול: מי שירצה לשמר את הזכות שלו ולבטל תוך ארבעה עשר יום יוכל לעשות את זה כי הוא יקנה מוצרים כאלה שניתנים להחזרה.

<חני סובול: אנחנו רוצים לאפשר לציבור לקנות גם מוצרים שאינם ניתנים להחזרה ובכך להוזיל להם את העלויות ולפתוח את התחרות למגוון של מוצרים.

<חני סובול: זה הסיפור.

<חני סובול: נושא נוסף – אנחנו מחויבים, לפי חוק שירותי תיירות, לגילוי נאות.

<חני סובול: זה שאין רגולציה, אני לא אפתח את זה כי ביקשו ממני לדבר בקצרה.

<חני סובול: אבל אנחנו עדיין מחויבים לגילוי נאות.

<חני סובול: חלק מהגילוי הנאות יהיה להגיד ללקוח שעלות דמי הביטול היא איקס.

בצלאל סמוטריץ': שלוש נקודות קטנות.

איתן כבל: ממש.

איתן כבל: ואני רוצה לסכם.

בצלאל סמוטריץ': א', אני מסכים עם היועצת המשפטית.

בצלאל סמוטריץ': אנחנו מדברים רק על דמי ביטול ולא על כל התנאים; שנית, צריך להתנות את דמי הביטול.

בצלאל סמוטריץ': כמו שהיועצת המשפטית אמרה זה לא שתי הוראות נפרדות.

בצלאל סמוטריץ': היכולת של הסוכן לגבות את דמי הביטול הגבוהים זה בתנאי שהוא הודיע מראש.

בצלאל סמוטריץ': אני רוצה לבקש מהיועצת המשפטית אם היא יכולה לעזור לנו לחפש נוסח שיבהיר שזאת לא הודעה בכוכבית למטה.

בצלאל סמוטריץ': בעיני רוחי, אם מזמינים באינטרנט, צריכה להיות חלונית שקופצת לך.

בצלאל סמוטריץ': אתה צריך ללחוץ ולאשר שקראת את תנאי דמי הביטול הייחודיים.

בצלאל סמוטריץ': צריך להיות משהו ברור.

בצלאל סמוטריץ': הסוכנים הסכימו בעניין הזה.

בצלאל סמוטריץ': אין להם שום עניין לתחמן חלילה.

בצלאל סמוטריץ': צריך להיות ברור שחובת הגילוי היא לא בכוכבית, אלא חובת הגילוי הכי רצינית שיש.

בצלאל סמוטריץ': עוד הערה שלא דובר עליה דווקא בהקשר לסוכנים.

בצלאל סמוטריץ': פה כתבנו שדמי הביטול יהיו צמודים לדמי הביטול של - - - נניח שההוא לא גובה שום שקל אז במצב כזה הסוכן כן צריך לקבל את דמי הביטול המינימליים שכתובים בחוק הישראלי - - מה אתה צוחק?

<ירון לוינסון: זה מצחיק, בחייך.

בצלאל סמוטריץ': זה א'-ב' של היגיון.

בצלאל סמוטריץ': הסוכן ישב מול הלקוח ותפר לו את כל חבילת הנופש.

בצלאל סמוטריץ': הוא השקיע שעתיים עבודה.

בצלאל סמוטריץ': את מאה השקלים הוא צריך לקבל - -

<וגיף אליאב: כל שאר העוסקים לא השקיעו?

בצלאל סמוטריץ': מינימום צריך להיות לו בלי קשר כי זה הולך אליו.

<ירון לוינסון: כל העוסקים במשק זה אותו דבר.

איתן כבל: ירון.

בצלאל סמוטריץ': לפחות לחברי כנסת מותר לדבר פה.

בצלאל סמוטריץ': הסכמנו בדיון המשותף עם גורמי הממשלה שקדם לדיון הזה שאין כפל.

בצלאל סמוטריץ': נניח שהעוסק בחו"ל גובה חמש מאות שקל הסוכן לא יגבה גם חמש מאות וגם מאה.

בצלאל סמוטריץ': במצב כזה הסוכן הפסיד.

בצלאל סמוטריץ': הוא לא קיבל שקל על העבודה שלו.

<אתי בנדלר: או לפי הגבוה ביניהם.

בצלאל סמוטריץ': כן.

בצלאל סמוטריץ': אבל נניח שהסוכן בחו"ל לא גובה כלום, אז לפחות הסוכן בארץ צריך לקבל מאה שקל על שלוש שעות שהעובד ישב עם הלקוח ותפר לו.

איילת נחמיאס ורבין: אתה עולה משעתיים לשלוש.

איילת נחמיאס ורבין: זה הבדל.

איתן כבל: חברים, ברשותכם, הצעת החוק שאני גם חתום עליה איננה בשלה.

איתן כבל: צריך שיובהר.

איתן כבל: אני מבין את אשר חני אומרת, אבל היא לא באה לידי ביטוי בנוסח כפי שמונח לפנינו.

איתן כבל: הכוונה היא לייצר שני מסלולים: המסלול הקיים הרגיל שבו כל אחד יכול לקחת אותו כפי שהוא מתקיים היום, ומסלול נוסף שמגדיל risk אבל מוזיל בהתאמה את החבילה או את הכרטיס לאותו צרכן.

איתן כבל: העניין הוא שבעולם זה מתקיים הרבה מאוד.

איתן כבל: זה לא בא לידי ביטוי בנוסח מהסיבות שכל אחד בתורו הציג, החל מירון ויעל וכל מי שהציג את הדברים ועד היועצת המשפטית שהעלתה גם נקודות נוספות שהן בתוך החקיקה עצמה.

איתן כבל: אני לא אתחיל היום הקראה כי לא נכון להתחיל היום הקראה.

איתן כבל: הנוסח כפי שמונח לפנינו הוא לא נוסח שראוי אפילו להתחיל את הקראתו.

איתן כבל: לכן אני מציע לאדוני, בצלאל, וגם לגברתי שהיא בעלת האינטרס הישיר שהוא אינטרס לגיטימי שאתם תבואו בדברים לא כך, אלא גם עם חנה ועם אתי שבלעדיה זה לא יכול להתקיים.

איתן כבל: כך שכל הטענות וכל העניינים שהונחו בפנינו יתכנסו לכדי הצעה שהיא ברוח הסיום.

איתן כבל: שנית אני רוצה לקבל נתונים; לא נתונים של חמש יחידות, אלא של אחד שעשה בדוחק שלוש יחידות.

בצלאל סמוטריץ': איתן, תרשה לי לפשט – שהיועצת המשפטית תכין לנו נוסח.

<אתי בנדלר: יש לי עוד שאלות.

איתן כבל: אני רק רוצה לקבל מכם, חני.

איתן כבל: אתם השחקן המרכזי.

איתן כבל: תכינו לנו עמוד - -

<חני סובול: שלחנו.

איתן כבל: חני, שוב, שלחנו?

<חני סובול: אנחנו נשלח.

איתן כבל: "שלחנו".

איתן כבל: זה לא מעניין אותי מה עשית עד עכשיו, אני יודע מה אני מבקש.

<חני סובול: שלחנו, ואנחנו נשלח גם לוועדה המכובדת.

איתן כבל: חני, זה לא מעניין אותי מה עשית עד עכשיו.

איתן כבל: אני צריך ממך נתונים שיודעים להתכתב עם מה שעלה כאן.

איתן כבל: סיפורים שלא נוגעים לעניין לא מעניינים.

איתן כבל: אני אקריא בדיוק מה אנחנו מבקשים: כמה ביטולים היו בכל אחד מהרבעונים משנת 2015; זה רחוק?

<קריאות: - - -

בצלאל סמוטריץ': אדוני היושב-ראש, הם הכינו נתונים טובים - -

איתן כבל: טובים, ותראה איזה חוק יצא.

בצלאל סמוטריץ': לא.

בצלאל סמוטריץ': שאלת נוסח.

בצלאל סמוטריץ': הוועדה תנסח.

איתן כבל: אוקיי.

איתן כבל: שנית, מה היחס בין הזמנות באינטרנט לבין אלה שבאמצעות משרדי הנסיעות ככל שידוע לנו; זה יעזור לנו להבין את המטריה שבה אנו חיים; כיצד נפגעו חברות הנסיעות מהביטולים – אם את יכולה לתת לנו נתונים; איזה סוג שירותים בוטלו – חבילות וכל הדברים האלה.

איתן כבל: תני לנו תמונה שלמה.

בצלאל סמוטריץ': למה בכלל צריך את החוק?

איתן כבל: בדיוק.

איתן כבל: שבסוף בשורה התחתונה לאור א', ב', ג', ד', ה' אנחנו חושבים שהחוק הזה במסלול א' ו-ב' ראוי.

<אתי בנדלר: יש לי עוד שאלה אחת כי אני רוצה להבין את זה.

<אתי בנדלר: כשאנחנו מזמינים חבילה אנחנו נדרשים לשלם עשרת אלפים שקלים כשהחבילה כוללת טיסה, רכב, מלון וכרטיס כניסה לפארק.

<אתי בנדלר: אף אחד מאתנו לא מקבל פירוט איך הסוכן הגיע לאותם עשרת אלפים שקלים או ששת אלפים דולר.

<אתי בנדלר: אם אני נאלצת לבטל מסיבה כלשהי את הנסיעה, אני יודעת שאני אהיה זכאית לקבל החזר על הכרטיס, ועל כל שאר המרכיבים יכול להיות שאני אצטרך לשלם דמי ביטול מלאים.

<אתי בנדלר: בסופו של דבר ייצא לי שהכרטיס עלה לי שקל.

בצלאל סמוטריץ': אני רוצה לענות לך.

בצלאל סמוטריץ': בעניין הזה אני לא הסכמתי לבקשתם של הסוכנים.

בצלאל סמוטריץ': הם ביקשו שבמצב כזה של חבילה על החבילה תהיה תחת החוק כי כמו שאת אומרת אי אפשר להפריד.

בצלאל סמוטריץ': על זה אמרתי, בשום פנים ואופן כי הרי בסוף על הטיסה יש דמי ביטול מקסימליים.

בצלאל סמוטריץ': לכן אין ספק שזה מטיל עול על הסוכנים לפרק את החבילה לפרטים ולתת פירוט מה עולה כל דבר.

בצלאל סמוטריץ': כיוון שיש חובת גילוי מראש אז כשגברתי תבוא לסוכן היא מראש תדע כמה עולה הטיסה כי יגידו לה מה הרכיב של הטיסה.

בצלאל סמוטריץ': נניח שהטיסה עולה אלף שקל והמלון אלף שקל, אז הם יציגו את הטיסה כחמש מאות ואת המלון כאלף חמש מאות?

בצלאל סמוטריץ': זה לא יקרה כיוון שהתנאי לקבלת דמי הביטול על המלון זה שזה הולך למלון.

בצלאל סמוטריץ': אם המלון מקבל אלף שקל הם לא ישלמו אלף חמש מאות שקל למלון.

<אתי בנדלר: - - - כרגע מנחה אותי שבניסוח יבוא לידי ביטוי שבחבילה יהיה על הסוכן לפרט את העלות של כל אחד מהרכיבים.

<קריאות: - - -

<ירון לוינסון: זה לא כדאי להם.

<חני סובול: הוא יגיד לך מראש שהחבילה הזאת מורכבת מטיסה וממלון - -

<אתי בנדלר: טיסה ומלון וכרטיס כניסה לפארק והופעה.

איתן כבל: גברתי, חני, שמת לב שאת באין כניסה.

בצלאל סמוטריץ': החוק אומר את זה כבר עכשיו.

בצלאל סמוטריץ': החוק כבר עכשיו קובע מהם אותם רכיבים שעליהם לא תחול תקרת ההוצאה.

איתן כבל: הבנו את העניין.

בצלאל סמוטריץ': אז רק על הרכיבים האלה.

בצלאל סמוטריץ': זה לא חל על הטיסה - -

<אתי בנדלר: על כל מה שמתבצע בחו"ל.

<אתי בנדלר: אז נתתי לך דוגמה לחבילה שמורכבת מחמישה מרכיבים שהמרכיב - -

בצלאל סמוטריץ': אחד הוא טיסה.

<אתי בנדלר: רק הטיסה.

<אתי בנדלר: אבל הם לעולם לא יסכימו לפרט את זה.

בצלאל סמוטריץ': אבל הם יצטרכו להגיד מה דמי הביטול.

<ירון לוינסון: הם לא רוצים.

בצלאל סמוטריץ': אבל הם יגידו מה דמי הביטול.

איתן כבל: סמוטריץ', הם עוד יבקשו שתמשוך את החוק.

איתן כבל: אתה דופק אותם.

בצלאל סמוטריץ': לא נכון.

איתן כבל: תבוא איתם בדברים.

איתן כבל: תודה רבה לכם, הישיבה נעולה.